উত্তৰ-পূব ডায়েলগ ফ'ৰাম (এন ই ডি এফ)ৰ এটা চাৰিজনীয়া দলে গুৱাহাটীস্থিত পৰিৱেশবিদ কেশৱ কৃষ্ণ ছত্ৰধৰৰ নেতৃত্বত সোমবাৰে অৰুণাচলৰ পুব চিয়াং জিলাত গৈ চিয়াং নৈৰ জলপৃষ্ঠৰ পৰা পানী আৰু পলসৰ নমুনা সংগ্ৰহ কৰে। নৈৰ জলপৃষ্ঠৰ ৬ পৰা ১০ ইঞ্চি লৈকে ডাঠ গেদ জমা হোৱা কথাটোত আশ্চৰ্য্য প্ৰকাশ কৰা ছত্ৰধৰে কয় ' ই নৈৰ মাছৰ লগতে আন জলচৰ কৃত-পতংগৰ বাবে অতি ক্ষতিকাৰক'। ইয়াৰ উপৰি দলটোৱে ধেমাজি আৰু লখিমপুৰ জিলাৰ বিভিন্ন স্থানৰ ব্ৰহ্মপুত্ৰ নদীপৃষ্ঠৰ পৰা নমুনা সংগ্ৰহ কৰে।
ইতিমধ্যে টি এম পি কে আৰু ইয়াৰ সহযোগী সংগঠন সমূহে ব্ৰহ্মপুত্ৰ উপত্যকাৰ জোনাই, ডিব্ৰুগড়, ঢকুৱাখনা, শিৱসাগৰ আৰু মাজুলীৰ বিভিন্ন স্থানত বিষয়টোত কেন্দ্ৰীয় চৰকাৰৰ ক্ষিপ্ৰ তথা উপযুক্ত পদক্ষেপ দাবী কৰি প্ৰতিবাদ গঢ়ি তোলে।
আনহাতে ৰাজ্যখনৰ প্ৰদূষণ নিয়ন্ত্ৰণ ব'ৰ্ডৰ এক প্ৰতিবেদন অনুসৰি শীত কালত চিয়াঙৰ প্ৰদূষণৰ মান ১২ পৰা ১৫ নেফেলোম্যেট্রিক টাৰবডিটি ইউনিট (এন টি অ') হোৱা উচিত যদিও বৰ্ষা কালতে নৈখনৰ প্ৰদূষণৰ মান ২৯৫ পৰা ৩২৯ এন টি অ' হয়।
মনকৰিবলগীয়া যে চিয়াঙ আৰু ব্ৰহ্মপুত্ৰৰ ঘোদা পানী খোৱা অনুপযোগী হৈ পৰাৰ লগতে বহু বনৰীয়া জন্তূ আৰু জলচৰ প্ৰাণীৰ মৃত্যু ঘটাই এক গুৰুতৰ প্ৰাকৃতিক দুৰ্যোগৰ সৃষ্টি কৰিছে।
সুৰা নিষিদ্ধ ৰাজ্যৰ বিধান সভা চৌহদতে উদ্ধাৰ সুৰাৰ বটল!
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
